Publication: Magyar Közlöny
Issue: MK-2011-79 (Year: 2011, Number: 79)
Era: contemporary
Section: (1) A polgári perrendtartásról szóló 1952. évi III. törvény (a továbbiakban: Pp.) 185. § (1) bekezdése helyébe a következõ
Paragraph Index: 113

(2) A folytatólagos tárgyalást az elhalasztott tárgyalás napját követõ két hónapon belülre kell kitûzni, kivéve, ha a szakértõi bizonyítás következtében ennél hosszabb tárgyalási idõköz szükséges. 386/D. § A bíróság a 177. § szerint elrendelt szakértõi bizonyítás során, a szakvélemény elkészítésére legfeljebb 30 napos, különösen bonyolult ügyekben legfeljebb 60 napos határidõt engedhet. A határidõ különösen indokolt esetben egyszer és legfeljebb az eredetileg meghatározott napok számával meghosszabbítható, kizárólag a szakértõ indokolt kérelmére. 386/E. § A bíróság a kiemelt jelentõségû perek elbírálása érdekében szükség szerint egymást követõ tárgyalási napokra is tûzhet tárgyalást, amennyiben a per körülményei ezt lehetõvé és indokolttá teszik. 368/F. § Az elsõfokú határozatot – kivéve, ha annak kihirdetését a bíróság elhalasztotta [218. § (1) bek.] – annak meghozatalától számított legkésõbb nyolc napon belül kell írásba foglalni és az írásba foglalást követõ három napon belül kézbesíteni kell. Ha az ítélet kihirdetését a bíróság elhalasztotta, a kihirdetéskor jelen lévõ feleknek a bíróság az írásbafoglalt ítéletet nyombankézbesíti,és ezt a jegyzõkönyvbenis feltünteti, a meg nem jelentfeleknekpedig három napon belül kézbesíti. 386/G. § A másodfokú eljárás befejezése után az iratokat a bíróság legkésõbb tizenöt napon belül megküldi az elsõfokú bíróságnak. A másodfokú eljárást befejezõ határozatot a felekkel kézbesítés útján az elsõfokú bíróság közli az iratoknak az elsõfokú bírósághoz való érkezését követõ legkésõbb nyolc napon belül. Ha a másodfokú bíróság a határozata kihirdetését elhalasztotta [218. § (1) bek.], a már írásba foglalt határozatát a jelenlévõ feleknek nyomban kézbesíti és ezt a jegyzõkönyvben is feltünteti. 386/H. § (1) A bíróság a 213. § (2), illetve (3) bekezdés szerinti feltételek fennállása esetén köteles rész vagy közbensõ ítéletet hozni, amennyiben ezt bármelyik fél indítványozza és e körben a feleknek további, a bíróság által elrendelt bizonyítási indítványa nincsen. A bíróság a rész vagy közbensõ ítélet meghozatalára irányuló indítványt kizárólag abban az esetben utasíthatja el, ha a 213. § (2), illetve (3) bekezdésben foglalt eljárásjogi feltételek nem állnak fenn.

Source: https://magyarkozlony.hu/hivatalos-lapok/7603b1cabafa1b3e6f18a750e8c2f1d2851ed819/dokumentumok/9492552faf844c0c0140a91a27817f2dd66da64c/letoltes